CELEX: 62005TN0344
Language: el
Date: 2005-09-13 00:00:00
Title: Υπόθεση T-344/05: Προσφυγή της 13ης Σεπτεμβρίου 2005 — Ελληνική Δημοκρατία κατά Επιτροπής

12.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/30
            
         Προσφυγή της 13ης Σεπτεμβρίου 2005 — Ελληνική Δημοκρατία κατά Επιτροπής
   (Υπόθεση T-344/05)
   (2005/C 281/56)
   Γλώσσα διαδικασίας: η ελληνική
   Διάδικοι
   
      Προσφεύγουσα: Ελληνική Δημοκρατία [Εκπρόσωποι: Ιωάννης Χαλκιάς, Ελένη Σβολοπούλου]
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   
               —
            
            
               Να ακυρωθεί ή τροποποιηθεί η προσβαλλόμενη απόφαση της Επιτροπής, της 15ης Ιουλίου 2005, για την απόρριψη του αιτήματος κοινοτικής χρηματοδότησης ορισμένων δαπανών, τις οποίες πραγματοποίησαν τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), Τμήμα Εγγυήσεων (1).
            
         
               —
            
            
               Να επιβληθεί η δικαστική δαπάνη σε βάρος της Επιτροπής.
            
         Ισχυρισμοί και κύρια επιχειρήματα
   Με την πρoσβαλλoμέvη απόφαση η Επιτρoπή, διεvεργoύσα εκκαθάριση τωv λoγαριασμώv κατά τoν καvovισμό (ΕΟΚ) 729/70 (2), απέκλεισε από την κoινoτική χρηματoδότηση διάφoρες δαπάνες της Ελληνικής Δημοκρατίας στους τομείς των κτηνοτροφικών πριμοδοτήσεων — εκτατικοποίησης, των οπωροκηπευτικών και των αροτραίων καλλιεργειών.
   Η προσφεύγουσα επιδιώκει την ακύρωση της αποφάσεως αυτής προτείνοντας κατ' αρχήν ότι η όλη διαδικασία εκκαθάρισης λογαριασμών είναι άκυρη λόγω παραβίασης του άρθρου 7, του Κανονισμού 1258/1999 (3), σε συνδυασμό με το άρθρο 8, του Κανονισμού 1663/1995 (4), λόγω του ότι οι διαβουλεύσεις και διμερείς επαφές μεταξύ της προσφεύγουσας και της Επιτροπής δεν είχαν ως θέμα και τη συγκεκριμένη εκτίμηση της προς απόρριψη δαπάνης, ενώ εξάλλου οι δαπάνες που εξαιρέθηκαν είναι προγενέστερες του τελευταίου 24μηνου πριν τη γραπτή ανακοίνωση της Επιτροπής. Σύμφωνα με την προσφεύγουσα, το 24μηνο αρχίζει πολύ αργότερα απ' ό,τι θεωρεί η Επιτροπή.
   Σε ό,τι αφορά τη διόρθωση, σε ποσοστό 100 %, στην πριμοδότηση εκτατικοποίησης η προσφεύγουσα αμφισβητεί την εκτίμηση της Επιτροπής ως προς τα πραγματικά περιστατικά και της αποδίδει πλάνη περί τα πράγματα και πλημμελή αιτιολογία της προσβαλλομένης απόφασης. Η προσφεύγουσα θεωρεί εξάλλου ότι η επιβολή διόρθωσης σε ποσοστό 100 % παραβιάζει τις κατευθυντήριες γραμμές του εγγράφου VI/5330/97/23.12.97 της Επιτροπής, είναι αναιτιολόγητη και προδήλως δυσανάλογη, ευρισκόμενη εκτός οιασδήποτε καλής χρήσης της διακριτικής ευχέρειας της Επιτροπής.
   Σε ότι αφορά τη διόρθωση στον τομέα των αροτραίων καλλιεργειών η προσφεύγουσα αμφισβητεί την κρίση της Επιτροπής ότι υπήρξε παράβαση του κανονισμού 3508/1992 (5) σε ότι αφορά την αναγνώριση αγροτεμαχίων. Θεωρεί ακόμη ότι τήρησε απολύτως τις προϋποθέσεις του άρθρου 15, του κανονισμού 2419/2001 (6), σε ό,τι αφορά τους διοικητικούς και επιτόπιους ελέγχους. Επικαλείται εξάλλου έλλειψη αιτιολογίας και παραβίαση της αρχής της αναλογικότητας.
   Τέλος, σχετικά με τη διόρθωση στον τομέα των οπωροκηπευτικών η προσφεύγουσα θεωρεί ότι η Επιτροπή παρερμήνευσε τις διατάξεις του άρθρου 20, παράγραφοι 5 και 7, του κανονισμού 1169/1997 (7). Σε κάθε περίπτωση, η προσφεύγουσα αμφισβητεί τις αιτιολογίες της προσβαλλόμενης απόφασης ως προς αυτό το κεφάλαιο και προβάλλει παραβίαση της αρχής της αναλογικότητας.
   
      (1)  Επίσημη Εφημερίδα αριθ. L 188 της 20.7.2005, σ. 36
   
   
      (2)  Κανονισμός (ΕΟΚ) αριθ. 729/70, του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής, Επίσημη Εφημερίδα αριθ. L 94, της 28/04/1970, σ. 13, Ελληνική ειδική έκδοση : Κεφάλαιο 03, τόμος 5, σ. 93
   
      (3)  Κανονισμός (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής, Επίσημη Εφημερίδα αριθ. L 160, της 26/06/1999, σ. 103
   
   
      (4)  Κανονισμός (ΕΚ) αριθ. 1663/95 της Επιτροπής, της 7ης Ιουλίου 1995, για τη θέσπιση λεπτομερειών εφαρμογής του κανονισμού (ΕΟΚ) αριθ. 729/70 του Συμβουλίου όσον αφορά στη διαδικασία για την εκκαθάριση των λογαριασμών του ΕΓΤΠΕ, τμήμα Εγγυήσεων, Επίσημη Εφημερίδα αριθ. L 158, της 08/07/1995, σ. 6
   
   
      (5)  Κανονισμός (ΕΟΚ) αριθ. 3508/92 του Συμβουλίου, της 27ης Νοεμβρίου 1992, για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων, Επίσημη Εφημερίδα αριθ. L 355, της 05/12/1992, σ. 1
   
   
      (6)  Κανονισμός (ΕΚ) αριθ. 2419/2001 της Επιτροπής, της 11ης Δεκεμβρίου 2001, τη θέσπιση λεπτομερών κανόνων εφαρμογής του ολοκληρωμένου συστήματος διαχείρισης και ελέγχου για ορισμένα καθεστώτα κοινοτικών ενισχύσεων που θεσπίστηκαν με τον κανονισμό (ΕΟΚ) αριθ. 3508/92, Επίσημη Εφημερίδα αριθ. L 327, της 12/12/2001, σ. 11
   
   
      (7)  Κανονισμός (ΕΚ) αριθ. 1169/97 της Επιτροπής, της 26ης Ιουνίου 1997, περί των λεπτομερειών εφαρμογής του κανονισμού (ΕΚ) αριθ. 2202/96 του Συμβουλίου περί καθεστώτος ενίσχυσης των παραγωγών ορισμένων εσπεριδοειδών, Επίσημη Εφημερίδα αριθ. L 169, της 27/06/1997, σ. 15